URDHËR
Nr. 1905, datë 20.10.2017

PËR DELEGIM KOMPETENCE

Në mbështetje të nenit 102, pika 4, të Kushtetutës së Republikës së Shqipërisë, të ndryshuar, neneve
28, 29, 113 të ligjit nr. 44/2015, “Kodi i Procedurave Administrative i Republikës së Shqipërisë”, nenit 13, germa “f”, të ligjit nr. 64/2014, “Për pushtetet dhe autoritetet e drejtimit dhe komandimit të Forcave të
Armatosura të Republikës së Shqipërisë”, të ndryshuar, URDHËROJ:
1. Zëvendësministrit të Mbrojtjes, z. Petro Koçi, i delegohet kompetenca për:
- nënshkrimin e autorizimeve për përfaqësimin e Ministrisë së Mbrojtjes përpara gjykatave në çështjet
në të cilat Ministria e Mbrojtjes është palë;
- nënshkrimin e ankimeve, rekurseve, kundërankimeve, kundërrekurseve, të cilat ushtrohen kundër
vendimeve në të cilat Ministria e Mbrojtjes ka qenë palë ndërgjyqëse;
- nënshkrimin e padive, kundërpadive, kërkesave për sigurim padie, kërkesave për pezullim ekzekutim
vendimi gjyqësor, të cilat ushtrohen nga Ministria e Mbrojtjes.
2. Të gjitha aktet e nënshkruara para hyrjes në fuqi të këtij urdhri dhe që janë nxjerrë në zbatim të urdhrit
nr. 461, datë 16.3.2015, të ministrit të Mbrojtjes, “Për delegim kompetence”, do të vazhdojnë të jenë të vlefshme deri në përfundimin e procesit gjyqësor përkatës.
3. Ndjek dhe ngarkohet për zbatimin e këtij urdhri zëvendësministri i Mbrojtjes, z. Petro Koçi.
4. Urdhri nr. 461, datë 16.3.2015, i ministrit të Mbrojtjes, “Për delegim kompetence”, shfuqizohet. Ky urdhër hyn në fuqi menjëherë dhe botohet në Fletoren Zyrtare.

